[{"text_idx": "#000004", "text": "Arto kaj kulturoBona novaj\u0302oCenzuroCivitanaj komunikilojDisvolvadoEdukadoEkonomio kaj komercoElektadoEn- kaj elmigradoEtno kaj rasoFilmoFotografioFres\u0302a Novaj\u0302oHistorioHomaj rajtojHomama agadoHumuroIdeojIndig\u0302enojInternaciaj rilatojInterreta aktivismoJunulojJuroKatastrofoKomunikiloj kaj j\u0302urnalismoLaboroLingvoLiteraturoMedioMilito kaj konfliktoMuzikoNutraj\u0302oParolliberecoPolitikoProtestoRajtoj je seksa diverseco (GLAT)RegadoReligioRifug\u0302intojSanoSciencoSportoTeknikaroUnesko (UNESCO)Unuig\u0302itaj Nacioj (UN)Virinoj kaj socia seksoVojag\u0302o"}, {"text_idx": "#000005", "text": "Global Voices kunlaboras kun Unesko en projekto pri cifereca aktivismo por akceli lingvan diversecon"}, {"text_idx": "#000007", "text": "Kadre de la iniciato Rising Voices, Global Voices g\u0302ojas anonci novan kunlaboron kun Unesko por la disvolvig\u0302o de senpaga edukprojekto por indig\u0302enaj komunumoj kaj aliaj lingvominoritataj komunumoj au\u0306 ceteraj kiuj ne disponas sufic\u0302e da rimedoj kaj kiuj celas akcepti ciferecajn amaskomunikilojn kaj platformojn disponeblajn en Interreto por antau\u0306enigi siajn lingvajn agadojn."}, {"text_idx": "#000008", "text": "Lau\u0306 la Deklaro de Unuig\u0302intaj Nacioj pri Rajtoj de Indig\u0302enaj Popoloj, la rajto je libereco de opinio [eo] kaj aliro al informoj en la gepatra lingvo estas unu el la fundamentaj kondic\u0302oj por la enpovigo [eo] de indig\u0302enaj popoloj. Konservi la viglecon de indig\u0302enaj lingvoj helpas konservi kaj protekti tradiciajn sciojn, kiuj ekzistas c\u0302efe en bus\u0302a formo, por protekti la kulturon kaj identecon de indig\u0302enaj komunumoj."}, {"text_idx": "#000009", "text": "Unu el la manieroj en kiuj komunumoj laboras por uzi c\u0302i tiujn rajtojn estas per ciferecaj amaskomunikiloj kaj platformoj haveblaj en Interreto. Utiligante pli bonan konekteblecon kaj pli pageblan aparataron, komunumoj povas pligrandigi la atingeblecon de la enhavo kiun ili produktas en sia gepatra lingvo, faciligi aliron al informoj kaj scioj produktitaj de aliaj, kaj akceli komunikadon kun aliaj komunumoj."}, {"text_idx": "#000010", "text": "C\u0302e la avangardo de c\u0302i tiu tendenco estas lingvaj ciferecaj aktivuloj, kiuj alprenas \u201cmem-faran\u201d aliron al kreado de cifereca enhavo, al kampanjoj en sociaj retejoj, retaj edukmaterialoj kaj komunikaj platformoj. La g\u0302enerala spirito de c\u0302i tiuj aktivuloj estas kundividi kapablojn, spertojn kaj sciojn."}, {"text_idx": "#000011", "text": "C\u0302i tiuj lingvokomunumoj tamen ankorau\u0306 alfrontas kelkajn gravajn obstaklojn por optimuma uzo de Interreto kaj ciferecaj amaskomunikiloj por antau\u0306enigi siajn lingvojn enrete. C\u0302i tiuj inkluzivas barojn al aliro, samkiel teknikajn, teknologiajn, lingvajn, socikulturajn, kaj ec\u0302 jurajn au\u0306 politikajn defiojn."}, {"text_idx": "#000012", "text": "La bona novaj\u0302o estas ke multaj el c\u0302i tiuj defioj estas traktataj de ciferecaj aktivuloj tra la mondo, kiuj disvolvas efikajn strategiojn kaj solvojn kiuj povas esti adoptataj kaj adaptataj al la unikaj kuntekstoj kaj realaj\u0302oj de aliaj komunumoj. C\u0302i tiuj lecionoj kaj plej bonaj praktikoj estos enmetataj en c\u0302i tiun rimedon por doni pli larg\u0302an superrigardon pri la diversaj elementoj kiuj kreas projektojn kaj kampanjojn por cifereca aktivismo."}, {"text_idx": "#000013", "text": "La ilaro ne celas esti gvidilo pas\u0302on post pas\u0302o; prefere g\u0302i estos vojmapo por cifereca aktivismo kunkreita en proksima kunlaboro kun ekzistantaj kaj novaj retoj de ciferecaj aktivuloj kaj aliaj partneroj, dum preparoj por la Internacia Jardeko de Indig\u0302enaj Lingvoj 2022-2032 estas dau\u0306rigataj."}, {"text_idx": "#000014", "text": "Kreante c\u0302i tiun rimedon por ekzistantaj kaj aperantaj ciferecaj aktivuloj, la partnereco inter Global Voices kaj Unesko respondas al rekomendo de la Deklaracio de Los Pinos [Chapoltepek], ellaborita dum la altnivela fina evento de Unesko pri la Internacia Jaro de Indig\u0302enaj Lingvoj en 2019:"}, {"text_idx": "#000015", "text": "\u201cPromotion of networks of digital activists and champions for the teaching and learning of indigenous languages, as well as the exchange of best practices related to the use of technology.\u201d"}, {"text_idx": "#000016", "text": "\u201cAntau\u0306enigo de retoj de ciferecaj aktivuloj kaj c\u0302ampionoj por la instruado kaj lernado de indig\u0302enaj lingvoj, kaj ankau\u0306 la inters\u0302ang\u0302o de plej bonaj praktikoj rilate al la uzo de teknologio.\u201d"}, {"text_idx": "#000017", "text": "C\u0302i tiu artikolo venas de Rising Voices, projekto de Global Voices, kiu helpas disvastigi civitanajn komunikilojn al lokoj, kie kutime oni ne havas aliron al ili. \u00b7 C\u0302iuj artikoloj"}]